CELEX: 52010PC0544
Language: da
Date: 2010-10-06
Title: Forslag til EUROPA-PARLAMENTETS OG RÅDETS FORORDNING (EU) Nr. …/…. om ophævelse af Rådets forordning (EF) nr. 1541/98 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes, og om ændring af Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande

|

52010PC0544

/* KOM/2010/0544 endelig udg.- COD 2010/0272 */  Forslag til EUROPA-PARLAMENTETS OG RÅDETS FORORDNING (EU) Nr. …/…. om ophævelse af Rådets forordning (EF) nr. 1541/98 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes, og om ændring af Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande  

	[pic] | EUROPA-KOMMISSIONEN |Bruxelles, den 6.10.2010KOM(2010) 544 endelig2010/0272 (COD)Forslag tilEUROPA-PARLAMENTETS OG RÅDETS FORORDNING (EU) Nr. …/….om ophævelse af Rådets forordning (EF) nr. 1541/98 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes, og om ændring af Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelandeBEGRUNDELSE1. Baggrund for forslagetFormålet med forslagetForslaget om at ophæve Rådets forordning (EF) nr. 1541/98 af 13. juli 1998 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes, har til formål at forenkle formaliteterne for importører og øge ensartetheden af importbestemmelserne. Af hensyn til sammenhængen foreslås det også at ændre Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande.Generel baggrundKravene med hensyn til forelæggelse af dokumentation for oprindelsen af tekstilvarer blev indført for at sikre en korrekt anvendelse af foranstaltninger for så vidt angår varer, der er pålagt kvantitative restriktioner, og undgå markedsforstyrrelser som følge af import fra Folkerepublikken Kina.Ved forordning (EF) nr. 1541/98 fastlægges betingelserne for anerkendelse af dokumentation for oprindelsen af visse tekstilvarer, som har oprindelse i tredjelande, og som henhører under afsnit XI i den kombinerede nomenklatur og er anført i bilag I til forordning (EØF) nr. 3030/93.I de senere år er Unionens importforanstaltninger for så vidt angår tekstilvarer gradvist mindsket i antal og udstrækning. Kvantitative importrestriktioner for varer med oprindelse i lande, der er medlemmer af WTO, blev elimineret, da WTO-aftalen om tekstilvarer og beklædningsgenstande udløb i 2005. Særlige beskyttelsesforanstaltninger i henseende til import af tekstilvarer og beklædningsgenstande, som har oprindelse i Folkerepublikken Kina, og som er omfattet af aftalen om tekstilvarer og beklædningsgenstande, udløb den 31. december 2008, og ordningen vedrørende tilsyn med dobbeltkontrol af importen af kategorier af varer med oprindelse i Folkerepublikken Kina er udløbet.Forvaltningen af import af tekstilvarer, som fortsat er underlagt kvantitative restriktioner, fra tredjelande, som ikke er medlemmer af WTO, bygger på importlicenser og ikke på dokumentation for oprindelse.Det tjener intet formål at forelægge dokumentation for oprindelse, når overvågningssystemet anvendes for varekategorier, som ikke er undergivet kvantitative restriktioner. Da varerne kan importeres uden begrænsninger, er der ingen grund til at stille krav om garantier for deres oprindelse.Da Unionens handelspolitiske foranstaltninger i tekstilsektoren er begrænsede og kan forvaltes uden dokumentation for oprindelse, foreslås det derfor at ophæve Rådets forordning (EF) nr. 1541/98 og samtidig ændre de tilsvarende bestemmelser i Rådets forordning (EØF) nr. 3030/93.Gældende bestemmelser på det område, som forslaget vedrørerRådets forordning (EF) nr. 1541/98 af 13. juli 1998 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes.Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelandeVed Rådets forordning (EØF) nr. 2913/92 af 12. oktober 1992 om indførelse af en EF-toldkodeks fastsættes det i artikel 26, at toldmyndighederne kan kræve yderligere dokumentation for oprindelsen forelagt.Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks fastsættes det, at rubrik nr. 34 i det administrative enhedsdokument, som udfyldes i overensstemmelse med vejledningen til det administrative enhedsdokument i bilag 37, angiver importerede varers oprindelsesland. Denne angivelse underkastes de normale kontrolprocedurer, herunder har toldmyndighederne mulighed for om fornødent at kræve yderligere dokumentation fra sag til sag.Overensstemmelse med Den Europæiske Unions andre politikker og målForslaget er i overensstemmelse den aktuelle forenklingspolitik, da formålet er at fjerne et retligt instrument, som ikke længere vil finde anvendelse, fra Unionens regelsæt.2. Høring af interesserede parter og konsekvensanalyseHøring af interesserede parterIkke relevant.KonsekvensvurderingDa forslaget vedrører ophævelsen af en eksisterende forordning, er der to muligheder: 1) ingen lovgivningsmæssig foranstaltning, 2) en lovgivningsmæssig foranstaltning.Det første alternativ ville indebære, at forordning (EF) nr. 1541/98 ville forblive i kraft til trods for, at bilaterale aftaler vedrørende tekstilhandel og kvantitative restriktioner for tekstilvarer er udløbet. Dermed ville der fortsat være krav om dokumentation for tekstilvarers oprindelse ved overgang til fri omsætning, skønt der ikke længere er risiko for, at importrestriktioner kunne omgås ved at ændre på varernes oprindelse. Denne løsning synes ikke at være i tråd med sammenhængen i EU-retten og det anerkendte behov for forenkling. Det bør også bemærkes, at erhvervssektoren er meget betænkelig ved den eksisterende administrative byrde og påpeger, at omkostningerne ved dokumentation af oprindelse er højere, end et effektivt reguleringssystem ville berettige til.Ophævelsen af forordning (EF) nr. 1541/98 ville derimod bidrage til at forbedre retstilstanden for erhvervslivet og tilpasse bestemmelserne for import af tekstilvarer til bestemmelserne for andre industrivarer, for hvilke fremlæggelse af dokumentation for oprindelse ikke er obligatorisk. Under alle omstændigheder erklæres oprindelsen på det administrative enhedsdokument, som forelægges med henblik på varers overgang til fri omsætning.3. Forslagets retlige aspekterResumé af forslagetDet foreslås at ophæve Rådets forordning (EF) nr. 1541/98 og ændre Rådets forordning (EØF) nr. 3030/93.RetsgrundlagArtikel 207, stk. 2, i traktaten om Den Europæiske Unions funktionsmåde udgør retsgrundlaget for dette forslag.SubsidiaritetsprincippetForslaget henhører under Unionens enekompetence. Subsidiaritetsprincippet finder derfor ikke anvendelse.ProportionalitetsprincippetForslaget er i overensstemmelse med proportionalitetsprincippet, eftersom vedtagelsen af en forordning udstedt af Europa-Parlamentet og Rådet er den eneste mulighed for at ophæve Rådets forordning (EF) nr. 1541/98 og ændre Rådets forordning (EØF) nr. 3030/93.Forslaget påfører ikke toldmyndighederne administrative byrder.Reguleringsmiddel/reguleringsformForeslået reguleringsmiddel: en forordning udstedt af Europa-Parlamentet og Rådet.Andre midler ville ikke være hensigtsmæssige af følgende grund: forslaget tilsigter at ophæve en rådsforordning, og dette er kun muligt med en forordning udstedt af Europa-Parlamentet og Rådet.4. Budgetmæssige konsekvenserForslaget har ingen konsekvenser for EU’s budget, og det fører ikke til yderligere udgifter.5. Andre oplysningerForenklingForslaget indebærer forenkling af lovgivningen og mindskede administrative byrder.Det Europæiske Økonomiske SamarbejdsområdeDen foreslåede retsakt berører ikke EØS.IkrafttrædenAf hensyn til den retlige sammenhæng bør ophævelsen af Rådets forordning (EF) nr. 1541/98 træde i kraft samtidig med den tilknyttede ændring af Rådets forordning (EØF) nr. 3030/93.2010/0272 (COD)Forslag tilEUROPA-PARLAMENTETS OG RÅDETS FORORDNING (EU) Nr. …/….om ophævelse af Rådets forordning (EF) nr. 1541/98 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes, og om ændring af Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelandeEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om Den Europæiske Unions funktionsmåde, særlig artikel 207, stk. 2,under henvisning til forslag fra Europa-Kommissionen,efter fremsendelse af udkast til retsakt til de nationale parlamenter,efter den almindelige lovgivningsprocedure ogud fra følgende betragtninger:1.  Ved forordning (EF) nr. 1541/98[1] fastsættes de bestemmelser om dokumentation for oprindelsen af visse tekstilvarer med oprindelse i tredjelande, hvormed Unionen har indgået bilaterale aftaler, protokoller og andre arrangementer, og for tekstilvarer, hvor hvilke Unionen indførte et overvågningssystem for at overvåge tendenserne i importen af varer, eller anvender særlige beskyttelsesforanstaltninger.2.  Efter vedtagelsen af forordning (EF) nr. 1541/98 har en række større ændringer fundet sted. Unionens importforanstaltninger for så vidt angår tekstilvarer henhørende under afsnit XI i den kombinerede nomenklatur er gradvist mindsket i antal og udstrækning og har nu karakter af levn, hvad angår såvel de omfattede positioner i den kombinerede nomenklatur som de berørte lande.3.  Ved Rådets forordning (EØF) nr. 2913/92 af 12. oktober 1992 om indførelse af en EF-toldkodeks fastsættes det i artikel 26, at toldmyndighederne kan kræve yderligere dokumentation for oprindelsen forelagt.4.  Under alle omstændigheder vil importerede varers oprindelsesland skulle angives i rubrik nr. 34 i det administrative enhedsdokument, som udfyldes i overensstemmelse med vejledningen til det administrative enhedsdokument i bilag 37 til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks[2]. Denne angivelse underkastes de normale kontrolprocedurer, herunder har toldmyndighederne mulighed for om fornødent at kræve yderligere dokumentation fra sag til sag.5.  Forpligtelsen til på systematisk vis at forelægge yderligere dokumentation for de pågældende tekstilvarers oprindelse står ikke længere i forhold til formålet om at supplere visse importforanstaltninger, der i sig selv praktisk talt ikke længere bruges og derfor påfører de handlende en unødig byrde.6.  Da de pågældende varer kan importeres uden begrænsninger, og da toldmyndighederne som før nævnt kan kræve yderligere oplysninger, bl.a. hvis importen giver anledning til tvivl, er der ikke længere behov for at opretholde de yderligere administrative krav i forordning (EF) nr. 1541/98.7.  Forordning (EF) nr. 1541/98 bør derfor ophæves.8.  Rådets forordning (EØF) nr. 3030/93[3], hvori det er fastsat, at bevis for oprindelse, fremlægges i overensstemmelse med forordning (EF) nr. 1541/98, i visse tilfælde kan accepteres, bør ændres i overensstemmelse hermed –VEDTAGET DENNE FORORDNING:Artikel 1Forordning (EF) nr. 1541/98 ophæves.Artikel 2I forordning (EØF) nr. 3030/93 udgår andet punktum i artikel 1, stk. 6, første afsnit.Artikel 3Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Europa-Parlamentets vegne På Rådets vegneFormand Formand [1] EFT L 202 af 18.7.1998, s. 11.[2] EFT L 253 af 11.10.1993, s. 1.[3] EFT L 275 af 8.11.1993, s. 1.